มีปจดล่าสุด 16-20 ส.ค. มีเพศสัมพันธ์เมื่อวันที่ 26 ส.ค หลั่งนอกทานยาคุมฉุกเฉินไป หลังจากนั้น 1 สัปดาห์มีเลือดออกมาคล้ายปจด ประมาณ 4 วัน แล้วมาตรวจการตั้งครรค์ด้วยปัสสาวะเมื่อวันที่ 16 ก.ย. แล้วขึ้นขีดเดียวไม่ทราบว่าจะมีโอกาสตรวจพลาดไหมคะ ถ้าไม่แน่นอนต้องตรวจซ้ำอีกทีวันไหนคะ หรือแบบนี้คือมั่นใจได้แล้วว่าไม่ตั้งครรค์
สวัสดีค่ะ Porntip Srinak,การมีเพศสัมพันธ์ในวันที่ 26 ส.ค. หากได้ใช้วิธีการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้นานตั้งแต่ 1-4 วัน ซึ่งถือเป็นเลือดที่เกิดจากผลข้างเคียงของยา ไม่ใช่ประจำเดือนจริงๆหากต้องการจะทราบว่ามีการตั้งครรภ์เกิดขึ้นหรือไม่ ควรตรวจหลังจากมีเพศสัมพันธ์ครั้งสุดท้ายไปนานมากกว่า 2 สัปดาห์ ดังนั้น การตรวจหาการตั้งครรภ์ในวันที่ 16 ก.ย. หากพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะ หลังจากนี้ก็ให้รอประจำเดือนมา ซึ่งยาคุมฉุกเฉินอาจทำให้ประจำเดือนมาช้ากว่าปกติได้ แต่หากขาดหายไปมากกว่า 1 สัปดาห์ อาจลองตรวจซ้ำอีกครั้งค่ะ